Решение на Общия съд (пети състав) от 3 май 2023 г. — SN/Парламент
(Дело T‑249/21)(1)
„Институционално право — Правилник за изплащане на разноски и надбавки на членовете на Парламента — Надбавки за парламентарни сътрудници — Връщане на недължимо платени суми — Задължение за мотивиране — Независимост на членовете на Парламента — Грешка в преценката“
1.      Европейски парламент — Правилник за изплащане на разноски и надбавки на членовете на Парламента — Надбавки за парламентарни сътрудници — Контрол за използването на сумите за парламентарни сътрудници — Тежест на доказване
(член 33, параграфи 1 и 2 и член 68 от Решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 28—30, 36, 37 и 95)
2.      Съдебно производство — Искова молба или жалба — Изисквания за форма — Определяне на предмета на спора — Кратко изложение на посочените основания
(член 21, първа алинея и член 53, първа алинея от Статута на Съда; член 76, буква г) от Процедурния правилник на Общия съд)
(вж. т. 42)
3.      Европейски парламент — Членове — Независимост — Обхват
(член 2 и член 10, параграфи 1 и 2 ДЕС)
(вж. т. 48 и 49)
4.      Европейски парламент — Членове — Разноски и надбавки — Връщане на недължимо платени суми — Решение на генералния секретар на Парламента — Накърняване на независимостта на съответния член на Парламента — Липса
(член 68 от Решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 52, 53 и 55)
5.      Актове на институциите — Мотивиране — Задължение — Обхват — Решение на Парламента, с което се разпорежда връщане на недължимо платена сума за надбавка за парламентарни сътрудници
(член 296, втора алинея ДФЕС)
(вж. т. 66 и 67)
Диспозитив
1)
Отменя решението на генералния секретар на Европейския парламент от 21 декември 2020 г., с което се разпорежда SN да върне недължимо платена сума от 196 199,84 евро за надбавки за парламентарни сътрудници, както и съответното дебитно известие от 15 януари 2021 г., в частта, в която се отнасят до суми, платени за май, юли и ноември 2016 г., за юни 2017 г. и за март, април и ноември 2018 г.
2)
Отхвърля жалбата в останалата ѝ част.
3)
SN и Европейският парламент понасят направените от тях съдебни разноски, включително във връзка с обезпечителното производство.
1 ОВ C 278, 12.7.2021 г.